open-index/open-wikipedia-markdown huggingface dataset:
Eunomia

**Eunomia** (gresk: Εὐνομία, «god orden», «lovbundet ordning») var i henhold til gresk mytologi en mindre gudinne for lov og lovgivning, og de fleste redegjørelser framstiller henne som en datter av Themis og Zevs. Hun ble også framstilt som en søster til skjebnegudinnene moirene og årstidene. Eunomia var en av de tre horaer, som også besto av hennes to søstre Dike og Eirene.

Hennes motsetning var uenighetens gudinne Dysnomia.

## Hora
Eunomia var gudinne for lov og lovgivning og en gudinne av den andre generasjon av horaer sammen med sine søstre Dike og Eirene. Horaene var lov- og orden-gudinner som opprettholdt samfunnets stabilitet og de ble dyrket hovedsakelig i byer som Athen, Argos og Olympia. Pindaros skrev

:«Eunomia og den ubesudlet kilde Dikē, hennes søstre, trygg støtte av byer; og Eirene av samme slekt, som er mestere for menneskehetens rikdom — tre prektige døtre av den kloke Temis.»

Eunomias navn, sammen med de til hennes søstre, utgjorde et *hendiatris* (gresk: ἓν διὰ τριῶν, *hèn dià triôn*, «en gjennom tre»): God orden, retteferdighet og fred.

I polis Sparta var Eunomia selve ideen om balansen mellom *spartiatere* (øverste samfunnsklasse i Lakonia), *perioikoi* (omliggende områder) og ''heloter'', som var slaveklassen av borgerne spartiatere og perioikoi. Disse var de eneste som helt og holdent holdt på forestillingen av Eunomia. Det var en vanlig praksis for barn som hadde fullført deres militære trening i Lakonia å gå på en «jakt» hvor de plyndret helotenes landsbyer for å sette sin manndom på prøve. Helotene hadde lov til å forsvare seg mot angrep, inkludert å drepe de ungdommer som forsøkte å plyndre dem.

Eunomia ble hyppig avbildet på athenske vasemalerier i følge med Afrodite, og i denne forstand representerte Eunomia den lovmessige eller lydige oppførselen til kvinner i ekteskapet. Som sådan ble hun identifisert med Eurynome, en havnymfre hvis betydning at hun var mor til kharitene som representerte sjarm, skjønnhet, og fruktbarhet.

## Arv
Eunomia-familien av asteroider er oppkalt etter henne. 15 Eunomia er en hovedbelteasteroide.

## Referanser


## Litteratur
* Grimal, Pierre (1996): *The Dictionary of Classical Mythology*, Wiley-Blackwell, , ISBN 978-0-631-20102-1. «Horae», s. 217
* Smith, William (1873): «Horae» i: *Dictionary of Greek and Roman Biography and Mythology*, London.

## Eksterne lenker
* «Eunomia», *Theoi Project*
Victoria (gudinne)

**Victoria** var en gudinne i romersk mytologi og personifiseringen av seier, også kalt seiersgudinnen. Hun er det  romerske sidestykket til den greske gudinnen Nike. Victoria var en videre utvikling av sabinernes jordbruksgudinne Vacuna, og hadde et tempel på Palatinerhøyden.

Victoria opptrer ofte på romerske mynter og smykker, på romersk arkitektur og på annen kunst. Hun er ofte sett sammen med en vogn, slik tilfellet er på toppen av seierssøylen fra 1873 på Tiergarten i Berlin. Seiersgudinnen er avbildet på advers av Medaljen for lang og tro tjeneste.

## Referanser




## Galleri

Solidus Constantine II-heraclea RIC vII 101.jpg|Solidus av Konstantin II med Victoria på baksiden
Medaljen for lang og tro tjeneste advers.jpg|Medaljen for lang og tro tjeneste har bilde av Victoria på fremsiden
Radio Sesam

**Radio Sesam** er en forhenværende nærradiostasjon i Trondheim med oppstart i 1985. Radiokanalen var eid og drevet av Det norske forbundet av 1948 og ble startet som et talerør for de homofile.

## Kort historikk

Radio Sesam profilerte seg til å begynne med som «Norges første og eneste samlivsradio». Det norske forbundet av 1948 var etterhvert mindre involvert i driften av radiokanalen og den utviklet seg i retning av å bli en allmennradio som dekket ulike samfunnsaktuelle og populærkulturelle felt. I 1985 hadde kanalen 2 fast ansatte og 20 frivillige medarbeidere. De hadde i tillegg et eget studio som de delte med Radio Aktiv og A-Radioen. Samme år utvidet radiostasjonen sendeflaten og introduserte faste programposter på mandagskveldene. 
Radiokanalen er blant annet kjent for å ha tildelt sendetid til det alternative kulturkollektivet *Knallsyndikatet*.

I 1986 lanserte kanalen Trondheim Radiobingo i samarbeid med NB Radio og Radio RV. Samme år var Radio Sesam en av flere nærradiostasjoner som havnet i medienes søkelys etter å ha avspilt den norske vinnermelodien i Melodi Grand Prix, Ketil Stokkans  *[[Romeo (Ketil Stokkans sang)|Romeo]]*, før alle nasjonale finaler var avviklet. Dette ble tolket som et brudd på de internasjonale Grand Prix-reglene og radiokanalen måtte beklage hendelsen. NRK valgte imidlertid å ikke komme med noen reaksjon overfor radiokanalen, med den grunngiving at sendingene neppe hadde blitt hørt i noen andre europeiske land. I 1987 sendte kanalen 28 timer i uka, hadde 25 programposter, og en økning i lyttertallene fra 4 til 18 prosent.

## Programposter

* *Sesam ukerevy* - Klipp fra media siste uke (1985). 
* *I søkelyset* - Samfunnsmagasin (1985). 
* *Speakers corner* - Ordet fritt (1985). 
* *Kulturkalenderen* - Bøker, teater, kino, arrangementer (1985).
* *Sesam radiokontakt* - Kjøp, salg og kontakt (1985).
* *Sesam platecabaret* - Musikkprogram med utvalgt gjest (1985).
* *To timer med «Kyss klapp og klem»* - Samlivsprogram (1985).
* *Knallsyndikatet* - Alternativ musikk og kultur (1985)
* *Radio Heartbreak* (1985).
* *Annenhver Onsdag* (1985).
* *Det skjeve hjørnet* (1986-1988).
* *Heavy Friday* - Musikkprogram (1986-1989).
* *Åpent Hus* (1988).

## Se også

* Radio KonRad
* Radio RV
* Radio Trondheim

## Referanser
Iskaldt

***Iskaldt*** (engelsk: *Stone Cold*) er ei barnebok fra   av den britiske forfatteren Robert Swindells. Boka ble tildelt Carnegie Medal in Literature da den utkom. Den skildrer livet til den bostedsløse sekstenåringen Link, først i forfatterens hjemby Bradford, deretter i London. Boka oppfattes både som en thriller og som en sosialdokumentar. 

Link rømmer hjemmefra etter at moren får en ny, eldre kjæreste. Han mislykkes med å få fast jobb og fast bosted, og ender i London. Hans kamp for å klare seg blir hjulpet av venner og mulige kjærester. Link må samtidig beskytte seg mot den farlige eks-soldaten Shelter, som muligens er mentalt forstyrret, og som ønsker å «rense vekk» de hjemløse gjennom tilfeldige drap. 

Boka ble filmet av BBC i 1997. Den utkom på norsk i 1999, oversatt av Stein Erik Lunde. 

## Referanser
Ulv (bok)

***Ulv*** (engelsk: *Wolf*) er ei ungdomsbok fra   av den britiske forfatteren Gillian Cross. Boka ble tildelt Carnegie Medal in Literature da den utkom. Den skildrer hvordan tenåringen Cassy oppdager hemmelighetene omkring den fraværende faren.  

Cassy vokser opp hos den strenge farmora, og besøker bare sjelden mora som bor i London. Ingen av dem forteller henne om faren. Skritt utenfor huset om natten gjør at hun sendes til London. Mora og hennes nye samboer er husokkupanter og driver et kulturprogram for skoler hvor de gjennom en blanding av fakta og fiksjon utfordrer ungdom til å tenke nytt, denne gangen om ulver. Cassy involveres i prosjektet, samtidig som hun hjemsøkes av mareritt om Rødhette. Farens historie avsløres mot slutten av boken, hans «ulveaktighet» er at han er en ettersøkt terrorist i IRA.

Boka utkom på norsk i 1995, oversatt av Liv Margareth Alver. 

## Referanser
John Angelo Hansen

**John Angelo Valdemar Østergaard Hansen** (født 24. juni 1924, død 12. januar 1990)  var en dansk fotballspiller som deltok i de olympiske leker 1948 i London.

Hansen vant en olympisk bronsemedalje i fotball under Sommer-OL 1948 i London. Han var med på det danske laget som kom på tredjeplass i fotballturneringen bak Sverige og Jugoslavia. Danmark vant åttendedelsfinalen med 3-1 over Egypt og i kvartfinalen beseiret de  med 5-3. De tapte semifinalen med 2-4 mot Sverige men de vant bronsefinalen over Storbritannia med 5-3.

Som flere andre fra det danske bronselaget ble Hansen profesjonell fotballspiller i Italia. Han spilte i Juventus FC 1949-54 og i SS Lazio  1955-56. Hansen spilte seks sesonger for Juventus i alt 187 kamper og scoret 124 mål for klubben.

## OL-medaljer
*  1948  London - Bronse i fotball  Danmark

## Referanser


## Eksterne lenker
*
Rent mel i posen

***Rent mel i posen*** (engelsk: *Flour Babies*) er ei barnebok fra   av den britiske forfatteren Anne Fine. Boka ble tildelt Carnegie Medal in Literature, Whitbread Award og andre priser da den utkom. Den skildrer hvordan Simon og andre gutter i hans skoleklasse med problemelever må passe på «babyer» i form av trekilos melposer i tre uker. Boka omtales som både komisk og rørende.

Simon bor alene med moren, og i løpet av de tre prosjektukene utvikler han både ansvarsfølelse og får en sterkere forståelse for farens reaksjoner og morens situasjon.

Boka utkom på norsk i 1994, oversatt av Eirik Newth. 

## Handling
Historien dreier seg om Simon Martin, en elev i klasse 4C ved en ikke-navngitt skole. 4C er klassen som er reservert for skolens aller dårligste studenter. En ny student kommer til skolen, og ved en tilfeldighet heter han Martin Simon. De to guttene er stikk motsatte av hverandre: Martin Simon besto alle naturvitenskapelige eksamener med glans, er en stor lesehest, og kan snakke og lese fransk flytende. Læreren deres, Mr. Cartright, sender gutten til Dr. Felthams klasse, og Simon, som ble sendt dit ved et uhell, går ved samme klasse.

Studentene må snart velge et eksperiment til skolens en vitenskapelig utstilling. Eksperimentet som Dr. Feltham (en eksentrisk naturvitenskap-lærer som organiserer Sccience Fair) har valgt heter Flour Babies. Hver gutt får pakke mel, og må danne utseendet til en baby, og de må til enhver tid ta seg av mel-posen - som om dette var en ekte baby. Guttene skal også skrive en dagbok som forklarer hvordan de takler dette ansvaret.

Men guttene er ikke fornøyde med dette eksperimentet, og det er heller ikke læreren deres. Men Simon misforstår en samtale han overhører mellom Dr. Feltham og Mr. Cartright, og tror at studentene får lov til å ødelegge mel-babyene etter at oppdraget er overstått. Mr. Cartright bestemmer seg for å velge et annet tema, men Simon har allerede feilaktig informert klassen om at de kan ødelegge babyene. Flere andre elever liker ideen, og ønsker derfor å gjennomføre resten av eksperimentet. Simon blir etter hvert glad i mel-babyen sin, men flere av de andre studentene klager fremdeles. Simon begynner også å reflektere over hans egen barndom: Faren hans reiste hjemmefra når Simon bare var seks uker gammel, og kom aldri tilbake.

## Referanser
Robert Swindells

**Robert Edward Swindells** (født 29. mars 1939 i Bradford) er en britisk barnebokforfatter, best kjent for *[[Iskaldt]]* (*Stone Cold*) som han mottok Carnegie Medal in Literature for i  og for *Brother in the Land* (1984) som han vant Red House Children's Book Award for i 1985.

## Liv
Han vokste opp som eldste av fem søsken og hadde diverse jobber før han i 1969 begynte på lærerutdanning. Han sluttet på skolen som femtenåring, og var korrekturleser, sekretær i flyvåpenet, butikkansatt, servetør og sikkerhetsvakt. Mens han tok lærerutdanning skrev han sin første ungdomsbok *When Darkness Comes* (1973) som en arbeidsoppgave. Han arbeidet som både forfatter og lærer i åtte år, inntil han i 1980 ble fulltids forfatter. 

Ved suppleringsvalg i 2010 og lokalvalg i 2011 sto han på liste for Green Party of England and Wales.
## Bøker
Han skriver for flere målgrupper mellom 7 og 17 år. Flere av bøkene hans tar utgangspunkt i et politisk engasjement, mot atomvåpen, hjemløshet, religiøs fundamentalisme eller rasisme.. *[[Iskaldt]]* (*Stone Cold*) skildrer hjemløshet, mens *Brother in the Land* (1984) forteller om Dannys kamp for å overleve etter et atomangrep. 

Han har vunnet Red House Children's Book Award 4 ganger, enten hovedprisen eller ulike kategorier. Først for *Brother in the Land*, deretter for *Room 13* (1990), som er en grøsser. Også *Nightmare Stairs* (1997) er en grøsser, mens *Blitzed* (2003) skildrer en gutts tidsreise tilbake til 1940, til England under andre verdenskrig.

På norsk finnes *Rom nummer 13* (1992), *Tidsmaskinen* (1995) og *[[Iskaldt]]* (1999).

## Referanser
Evfrosyne

**Evfrosyne** (gresk: Εὐφροσύνη, «munterhet») eller **Euthymia** (Εὐθυμία) var i henhold til gresk mytologi en av tre khariter og hennes søstre var Thalia (Θαλία, «overflod») og Aglaia (Άγλαία, «herlighet» eller «den skinnende»). Evfrosyne var gudinne for glede eller munterhet.

De var døtre av Zevs og okeaniden Evronyme Den greske poeten Pindaros hevdet at disse gudinnene ble skapt for å fylle verden med behagelige øyeblikk og god vilje. Vanligvis var kharitene følgesvenner eller terner av skjønnhetens gudinne Afrodite og hennes gemal Eros, og de elsket danse rundt i sirkel til Apollons guddommelige musikk, sammen med nymfene og musene.

## I kunsten og litteraturen
Evfrosyne kan bli sett sammen med de to andre kharitene i venstre side av maleriet til Sandro Botticellis *Primavera* (ca. 1482). Skulptøren Antonio Canova har gjort en velkjent utgave i hvit marmor som representerte alle de tre kharitene. Den ble gjort i flere kopier, blant en for John Russell, 6. hertug av Bedford. Det er i dag på Victoria and Albert Museum i London.

Den mest kjente representasjonen i engelsk litteratur er John Miltons dikt om det aktive, muntre livet, «L'Allegro» (italiensk for «Lykkelig mann», 1645) hvor hun ble påkalt.

## I vitenskapen
Asteroide 31 Euphrosyne er navngitt etter gudinnen, det samme er arten Euphrosinidae, en familie av leddormer.

## Referanser
Army of Northern Virginia

**Army of Northern Virginia** var den militære hovedstyrken til Amerikas konfødererte stater i den østlige krigsskueplassen under den amerikanske borgerkrigen, så vel som hoved kommandostrukturen til Department of Northern Virginia. Det var som regel i konfrontasjon med Unionens Army of the Potomac. Disse tre distriktene ble opprettet under Department of Northern Virginia:

*Aquia District
**Første kommandør: Generalmajor Theophilus H. Holmes
**Aktiv periode: 22. oktober 1861 - 18. april 1862
*Potomac District
**Første kommandør: General P. G. T. Beauregard
**Aktiv periode: 22. oktober 1861 - 29. january 1862
*Valley District
**Første kommandør: Generalmajor Thomas J. «Stonewall» Jackson
**Aktiv periode: 22. oktober 1861 - 9. april 1865

Mens distriktene Aquia og Potomac opphørte våren 1862, behovet for en militær organisasjon i dalen var fortsatt til stede, var Valley District fortsatt aktiv resten av krigen.
Langile Abertzaleen Batzordeak

**Langile Abertzaleen Batzordeak** (LAB) er en baskisk fagforening. Fagforeningen står langt til venstre i baksisk politikk og regnes som en del av den venstreorienterte uavhengighetsbevegelsen i Baskerland.

LAB står sterkest i de autonome regionene Baskerland og Nafarroa, men på sin fjerde kongress utvidet de virksomheten til fransk Baskerland (Iparralde).

Fagforeningen ble i tolv år ledet av Rafael Díez Usabiaga (1996–2008). I dag ledes den av generalsekretær Ainhoa Etxaide.

LAB samarbeider mest med den andre baskiske fagforeningen ELA, og konkurrerer med de spanske fagforeningene UGT og CC.OO.

## Se også
* Den baskiske nasjonale frigjøringsbevegelsen

## Referanser


## Eksterne lenker
*
Na (stat)

**Staten Na** ( også skrevet 冉阝) var en stat i oldtidens Kina.

I Zhou-dynastiets tid i det 11. århundre f.Kr. ble hertugen av Zhou beordret av kong Cheng av Zhou om å kunngjøre et edikt vedrørende etterkommerne av den kongelige *Ji*-slekten (姬). De ble gitt et eget område rundt Shihuiboen (拾回桥) i det som i dag er fylket Shayang i Hubei. Der opprettet de staten Na.

I 704 f.Kr. erobret kong Wu av Chu staten Na (那国) og staten Quan (權國) og annekterte dem til staten Chu.

## Referanser
Konger av Kyrene

**Kongene av Kyrene** hersket over det greske kongedømmet i Kyrenaika og hovedstaden Kyrene i Nord-Afrika i dagens nordvestlige Libya. Dette riket ble opprettet av doriske bosettere fra Thera (dagens Santorini) på 600-tallet f.Kr. Kongene av Kyrene ble gjenstand for en posthum heltekult på samme måte som de doriske konger av Sparta.

## Konger av Kyrene, det battiaske dynasti 632–440 f.Kr.
*Battos I 630–600 f.Kr.
*Arkesilaos I 600–583 f.Kr.
*Battos II 583–560 f.Kr.
*Arkesilaos II 560–550 f.Kr.
*Learkos 550 f.Kr. (omstridt)
*Battos III 550–530 f.Kr.
*Arkesilaos III 530–515 f.Kr.
*Battos IV 515–465 f.Kr.
*Arkesilaos IV 465–440 f.Kr.

I 440 f.Kr. ble Kyrene en republikk under persisk overhøyhet (som det hadde vært under de siste kongene fra Arkesilaos III). Kyrene ble erobret av Aleksander den store i 331 f.Kr. og havnet inn under de egyptiske riket til Ptolemaios I Soter ved fordelingen av Aleksanders verdensrike. I 276 f.Kr. gjenvant Kyrene sin uavhengighet.

## Konger av Kyrene, 276–249 f.Kr.
*Magas 276–250 f.Kr.
*Demetrios Kalos 250–249 f.Kr.

I 249 f.Kr. ble Kyrene igjen en republikk, men lagt inn under egyptiske ptolemeernes kontroll i 246 f.Kr. Fra 163 f.Kr. hadde Kyrene tidvis sine egne herskere fra ptolemeerdynastiet.

## Konger av Kyrene, 163–30 f.Kr.
*Ptolemaios VIII Fyskon 163–116 f.Kr.
*Ptolemaios Apion 116–96 f.Kr.
* Underlagt den romerske republikk 96–75 f.Kr.

I 75 f.Kr. ble byen en del av en romersk provins, men ble gitt tilbake til ptolemeerne av Markus Antonius i 37 f.Kr. I 34 f.Kr. ble datter av Kleopatra og Markus Antonius, Kleopatra Selene II, gjort til dronning av Kyrene, men byen havnet tilbake under Roma som følge av Augustus' erobring av Egypt i 30&nbsp;f.Kr.

## Referanser
Filosofiåret 1736

**Filosofiåret 1736** er en oversikt over hendelser, utgivelser og personer med tilknytning til filosofi i 1736.

## Hendelser
* Copleymedaljen deles ut til den franske filosofen, vitenskapsmannen og oppfinneren John Theophilus Desaguliers.

## Publiseringer

## Fødsler
*18. januar – Vincenzo Corrado, italiensk kokk, filosof og forfatter (død 1836)
*23. februar – Johann Heinrich Vincent Nölting, tysk teolog og filosof (død 1806)
*16. september - Johannes Nikolaus Tetens, tysk filosof og matematiker (død 1807)

## Dødsfall
*10. juni – Sebastian Edzardus, tysk filosof, lutheransk teolog og misjonær (født 1672)


Fil:Vcorrado1.jpg|Vincenzo Corrado(1736-1836)
Fil:Tetens.gif|Johannes Nikolaus Tetens(1736-1807)
Kremmenbanen

**Kremmenbanen** (tysk: *Kremmener Bahn*) er en jernbanestrekning mellom Kremmen i Brandenburg og Pankow i Berlin. Den er en sidestrekning av Berlins nordbane og den er den første sidelinjen som ble bygd på en hovedstrekning i Berlin/Brandenburg. 

Mellom Hennigsdorf og Schönholz blir den betjent av S-Bahn. Mellom Hennigsdorf og Velten har strekningen et testspor, dette blir brukt av Bombardier Transportation, som har et produksjonsanlegg i Hennigsdorf, og av Stadler Rail som produserer i Velten. Testsporet er utstyrt med både strømskinne og luftledning.

## Linjekart

|}

## Eksterne lenker
*
Apollonia (Kyrenaika)

**Apollonia** (gresk: Απολλωνία) i Kyrenaika (dagens Libya) ble grunnlagt av greske kolonister og ble et betydelig kommersielt senter i sørlige Middelhavet i antikken. Byen fungerte som havn for byen Kyrene, rundt 20&nbsp;km lengre sørvest. Byen var fødestedet for den greske matematikeren og geografen Eratosthenes.

## Undersøkelser
Apollonia var den ene av fem byer i libyske Pentapolis. Det tidligste nivået fra da byen ble opprettet er i dag nedenfor havnivået grunnet nedsenkning ved jordskjelv, mens det øverste nivået er fra sen bysantinsk-kristen tid og ligger flere meter over havnivået, bygd på de akkumulerte avleiringer av tidligere epoker. Eksistensen av bygninger i havet ble bemerket av Beechey (1827) som gjorde noen grove tegninger, og av Goodchild (1950-tallet). I 1958 og 1959 ledet Nicholas Flemming, den gang student ved Universitetet i Cambridge, en gruppe av andre studenter som trente med dykking og undersøkelser under vann for å kartlegge en større sektor av byen under havet. Resultatene av dette arbeidet ble publisert, komplett med kart og diagrammer av bygninger og bystruktur under vann i referanser sitert nedenfor. Carlo Beltrame og kollegaer har senere framstilt en undersøkelse med undervannsfotografier av en del av bygningene.

## Bystrukturen
;Ruiner

Ruinene av Apollonia er på samme sted som dagens libyske by Susa, og Apollonias museum i Susa huser mange gjenstander fra det antikke stedet. Jordskjelvet på Kreta og tsunamien den 21. juli 365 e.Kr. har åpenbart ført til store ødeleggelser på byen og havnen.

;Kirker
Apollonia er særlig kjent for sine ruiner av tre kirker (av 5 opprinnelige) fra den bysantinske perioden.

;Palass
Palasset ble sist benyttet av den bysantinske hertug og hadde over 100 rom. Det ble tidligere benyttet av den romerske militærkommandanten.

;Teater
Et godt bevart gresk teater står ved kysten utenfor gamlebyens murer.

## Litteratur
* Beechey, F.W. (1827): *Proceedings of an Expedition to Explore the North African coast*. John Murray, London.
* Flemming, N.C. (1959): «Underwater adventure in Apollonia» i: *Geographical Magazine*, v. 31, s. 497–508.
* Flemming, N.C. (1971): *Cities in the Sea*. Doubleday, New York, New English Library, London.
* Flemming, N.C. & Webb, C.O. (1986): «Tectonic and eustatic coastal changes during the last 10,000 years derived from archaeological data» i: *Zeitschrift für Geomorphologie*. Desember, Suppl - Bd62, s. 1 29.
* White, Donald (1966): «Excavations at Apollonia, Cyrenaica Preliminary Report» i: *American Journal of Archaeology*, Vol. 70, No. 3, s. 259-265  

## Eksterne lenker
* Apollonia (Sousa), omfattende beskrivelse med kart og bilder
* Apollonia (Cyrenaica), kort omtale og bilder
Elpis

**Elpis** (gresk: Ἐλπίς, «håp») var i henhold til gresk mytologi en personifiseringen eller en ånd (*daimona*) av håpet. Håp ble i gresk tankegang sett på som en forlengelse av lidelse, ikke som en guddom. I den grad hun ble plassert innenfor den greske gudeverden, var det kanskje som datter av nattens gudinne Nyx, skjønt det er ikke bevitnet i skriftlige kilder. I Sofokles' drama *[[Kong Oidipus]]* er hun omtalt som mor av Feme, som var gudinnen for berømmelse.

## I Pandoras krukke

I Hesiods verk *[[Arbeid og dager]]* fortelles det at sammen med andre ånder ble Elpis holdt fanget i en krukke av Zevs og betrodd til den første kvinne Pandora. Da hun åpnet krukken (eller esken) klarte alle åndene å slippe ut, unntatt Elpis («håpet») som ble igjen for å trøste menneskeheten. Hesiod forteller ikke hvorfor håpet forble i krukken. Implikasjonen av at Elpis ble igjen var emne for debatt allerede i antikken. Mulige forklaringer er at håpet ble bevart for menneskeheten, eller holdt unna menneskeheten, enten for at det var et gode, eller det motsatte et onde. Hesiod avsluttet sin fortelling på kryptisk vis: «Således er det ikke mulig å unnslippe Zevs' sinn.»

## Annet
Elpis ble avbildet som en ung kvinne, vanligvis med blomster eller et overflødighetshorn i sine hender. Hennes motsetning var Moros, ånden for håpløshet og undergang.

Hennes romerske sidestykke var Spes.

Asteroide *[[59 Elpis]]* er oppkalt etter henne.

## Referanser


## Eksterne lenker
* «Elpis»,* Godchecker (Greek Mythology)
* [http://www.theoi.com/Daimon/Elpis.html «Elpis»], *Theoi Project''
Hobbiten: Smaugs ødemark

***Hobbiten: Smaugs ødemark*** (*orig. The Hobbit: The Desolation of Smaug*) er en amerikansk-newzealandsk fantasyfilm fra 2013 regissert av Peter Jackson. *Smaugs ødemark* er den andre filmen i trilogien om Hobitten, der de andre to andre er **' (2012) og **' (2014). Alle er basert på J.R.R. Tolkiens roman *[[Hobbiten]]*.  

Filmen ble en stor publikumssuksess og ble forholdsvis godt mottatt av anmelderne.

## Handling
Filmen fortsetter der forløperen sluttet. Bilbo og dvergene må søke hjelp fra en mektig fremmed før de tar for seg farene som lurer i Mirkwood-skogen. Trollmannen Gandalf har andre ting å ta seg av og kan derfor ikke hjelpe. Målet er å nå menneskebyen Lake-town, for så å deretter ta fatt på Lonely Mountain, dvergenes egentlige hjem der Thorin skal innta sin rettmessige plass som konge. Nå får Bilbo endelig gjennomføre sin del av kontrakten med dvergene. Men han møter en stor utfordring i den enorme dragen Smaug, som holder vakt i skattekammeret.

## Om filmen

### Popularitet og økonomi
*Smaugs ødemark* ble meget populær. Den innbrakte drøyt $958 millioner på verdensbasis, hvorav $258 millioner i USA, $88 millioner i Tyskland, $74,7 millioner i Kina, $70,3 millioner i Storbritannia, $45 millioner i Russland, $44,7 i Frankrike, $34,6 millioner i Australia og $11,4 millioner i Norge. Den ble den fjerde mest innbringende filmen på verdensbasis i 2013 og innbrakte omtrent like mye som den tredje filmen ($956 millioner), men en del mindre en den første ($1,021 mrd).

Produksjonskostnadene er estimert til $260 millioner.

### Anmelderne
Den ble forholdsvis godt mottatt av anmelderne. Den amerikansk filmanmelderen Leonard Maltin gav den 2,5 av 4 stjerner.

Den ble også godt mottatt av de norske anmelderne. Blant annet finn den terningkast seks av *[[Dagsavisen]]*, terningkast fem av *[[VG]]*, ''Adressa'', *[[Aftenposten]]*, ''BA'' og *[[Klassekampen]]*, mens *[[Dagbladet]]* gav den fire.

### Annet
Originalversjonen har en lengde på 2 timer og 41 minutter, men det ble også utgitt en utvidet versjon på over 3 timer.

## Rolleliste

## Referanser


## Eksterne lenker
*
Carlos de Cárdenas

**Carlos Teodor de Cárdenas Culmell** (født 2. januar 1904 i Havanna, død 24. september 1994 i Miami) var en cubansk seiler som deltok i de olympiske leker 1948 i London, 1952 i Helsingfors og 1956 i Melbourne.

De Cárdenas vant en olympisk sølvmedalje i seiling under OL 1948 i London. Han kom på andreplass i starbåtklassen bak den amerikanske båten «Hilarius». Han seilet den cubanske båten «Kurush III» sammen med sin sønn Carlos de Cárdenas jr.. Seilingene  ble avviklet utenfor Torquay i perioden 3. til 12. august 1948. 

## OL-medaljer
* 1948  London &ndash;  Sølv i seiling, starbåtklassen  Cuba

## Eksterne lenker
*
Filosofiåret 1836

**Filosofiåret 1836** er en oversikt over hendelser, utgivelser og personer med tilknytning til filosofi i 1836.

## Hendelser

## Publiseringer
*Arthur Schopenhauer – *Über den Willen in der Natur*, 1836 

## Fødsler
*7. april - Thomas Hill Green, britisk filosof (død 1882)
*5. mai - Wilhelm Schuppe, tysk filosof (død 1913)
*6. november - Francis Ellingwood Abbot, filosof og teolog fra USA (død 1903)
*2. desember - Gustavus Hinrichs, tysk kjemiker og filosof (død 1923)

## Dødsfall
*9. mars - Antoine-Louis-Claude Destutt de Tracy, fransk filosof (født 1754)
*7. april – William Godwin, engelsk journalist, politisk filosof og forfatter (født 1756)
*23. juni - James Mill, skotsk historiker, filosof og økonom (født 1773)
*28. juni – James Madison, amerikansk politiker og politisk filosof, USAs president 1809–1817 (født 1751)
*11. november – Vincenzo Corrado, italiensk kokk, filosof og forfatter (født 1736)
*15. desember - Johann Amadeus Wendt, tysk filosof og musikkteoretiker (født 1783)
*20. desember - Paolo Costa, italiensk poet og filosof (født 1771)
*Giacomo Andrea Abbà, italiensk filosof (født 1780)


Fil:Gustavus Detlef Hinrichs 1868.jpg|Gustavus Hinrichs(1836-1923)
Fil:Destutt de Tracy.jpg|Antoine-Louis-Claude Destutt de Tracy(1754-1856)
Fil:William Godwin by Henry William Pickersgill.jpg|William Godwin(1736-1856)
Fil:James Mill.jpg|James Mill(1773-1856)
Fil:James Madison.jpg|James Madison(1751-1856)
Fil:Vcorrado1.jpg|Vincenzo Corrado(1736-1836)
Fil:Paolo Costa.jpg|Paolo Costa(1771-1856)
Koos de Jong

**Jacobus Hermanus Hendrik Jan «Koos» de Jong** (født 7. april 1912 i Rotterdam, død 20. august i 1993) var en nederlandsk seiler som deltok i de olympiske leker 1936 i Berlin og 1948 i London.

De Jong vant en olympisk bronsemedalje i seiling under Sommer-OL 1948 i London. Han kom på tredjeplass i olympiajolle bak Paul Elvstrøm fra Danmark og  Ralph Evans fra USA

## OL-medaljer
* 1948  London &ndash;  Bronse i seiling, olympiajolle  Nederland.

## Eksterne lenker
*
Edward Stutterheim

**Edward «Eddy» Stutterheim** (født 11. august 1908 i Amsterdam, død 13. april 1977 i Opio, Alpes-Maritimes) var en nederlandsk seiler som deltok i de olympiske leker 1948 i London og 1952 i Helsingfors.

Stutterheim vant en olympisk bronsemedalje i seiling under Sommer-OL 1948 i London. Sammen med Bob Maas kom han på tredjeplass i starbåtklassen. Den amerikanske båten «Hilarius» som vant starbåtklassen foran den cubanske båten «Kurush III» og «Starita» fra Nederland. Seilingene  ble avviklet utenfor Torquay i perioden 3. til 12. august 1948.

## OL-medaljer
*  1948  London &ndash; Bronse i seiling, starbåt-klassen  Nederland

## Eksterne lenker
*
Stiftelsen norsk maritim kompetanse

**Stiftelsen norsk maritim kompetanse (SNMK)** (etablert 23. oktober 2003) har som oppgave å støtte kompetansehevings- og rekrutteringstiltak for norske sjøfolk. Stifelsen ble opprettet av Nærings- og handelsdepartementet og finansieres gjennom at alle rederier som mottar nettolønn gjennom Norsk ordinært skipsregister (NOR) må betale inn 500 kr per ansatt pr måned som de mottar nettolønn for. Stiftelsen ledes av et styre som består av medlemmer fra arbeidsgiver- og arbeidstakerorganisasjonene i sjøfarten, og Sjøfartsdirektoratet. Daglig leder er advokat Hege Ajer Petterson i Norges Rederiforbund og styreleder er Hege-Merethe Bengtsson, generalsekretær i det norske maskinistforbund.

## Referanser


## Eksterne lenker

* Stiftelsens nettsted
Himmelske samtaler

***Himmelske samtaler*** (engelsk *Conversations with God*) er en serie med bøker skrevet av Neale Donald Walsch. De er skrevet på måte der Walsch stiller spørsmål og en gudsstemme svarer.

## Referanser
Knud Olsen Vole

**Knud Olsen Vole** (født 15. september 1849 i Vågå, død 29. desember 1929 i Bøverdalen i Lom), kjent som «**Stor-Knud**», var en norsk gårdbruker og jeger, først og fremst kjent som en legendarisk fjellfører og turistvert i Jotunheimen. Han ble utnevnt til DNT-patentfører på Galdhøpiggen i 1889.

Vole bodde i Bøverdalen, lenge på husmannsplassen Vole under Røisheim som han tok navn etter (opprinnelig het han Hellelykkjun), og drev fra 1874 som fjellfører og vert for turistene i fjellheimen.  I årene 1884–1885 fikk han reist den kjente Juvasshytta ved Galdhøpiggen. Fire år senere, i 1888, fikk han også reist en hytte på selve toppen. 

Vole ledet i 1887 den første skituren på tvers av Jotunheimen, og han var i 1888 sammen med to andre de første til å gjennomføre en vinterbestigning av Galdhøpiggen og tilsvarende på Glittertinden i 1890.

Han mottok i 1918 Kongens fortjenstmedalje i gull. I 1935 ble det avduket et minnesmerke over Vole ved Juvasshytta. Det er utført av Gustav Lærum. 

## Referanser


## Litteratur
* Engen, Arnfinn m.fl.: *Sjodalen – frå fangst til fritid*. (ISBN 82-995764-0-7). Bokprosjekt Sjodalen, 2000.
* Møller, Arvid: *Galdhøpiggen*.  (ISBN 82-02-14133-8). Cappelen, 1994.

## Eksterne lenker
* Knud O. Vole i Norsk biografisk leksikon
Klaus Baess

**Klaus Baard Baess** (født 10. november 1924 i Frederiksberg, død 16. september 2018) var en dansk seiler som deltok i de olympiske leker 1948 i London.

Baess vant en olympisk bronsemedalje i seiling under Sommer-OL 1948 i London. Han var med på båten «Snap» som kom på tredjeplass i drakebåtklassen bak den norske båten «Pan» og «Slaghöken» fra Sverige. Mannskapet på «Snap» var brødrene William og Ole Berntsen og Klaus Baess.

## OL-medaljer
* 1948  London &ndash;  Bronse i seiling, drake  Danmark

## Referanser


## Eksterne lenker
*
Gilling

**Gilling** (norrønt: *Gilling*) er en jotun i den norrøne mytologien. Snorre Sturlason omtaler ham i en slags birolle i Skaldskaparmål i Den yngre Edda.

De to mytologiske dvergene Fjalar og Galar hadde tatt livet av den kloke Kvase og helt blodet hans opp i tre kar (Odrøre, Són og Bodn) og blandet det med honning. Av dette ble det en mjød som gjorde hver den som drikker av den til skald eller dikter. Dvergene kaller så til seg jotnen Gilling og får ham til å ro seg ut mot fremmede land. Men båten går på et skjær og kullseiler. Gilling drukner, men dvergene får båten på rett kjøl og kommer seg til land. Når de kommer tilbake forteller de kona til Gilling om ektemannens skjebne. De lurer henne til å gå ut, og den ene dvergen slipper da en kvernstein i hodet på henne fra taket og dreper henne.

Gilling var far til jotnene Suttung og Bauge. Suttung hevnet far sin ved at han tok dvergene til fange og ville sette dem ut på et skjær som ble oversvømt ved flo sjø. Dvergene kjøpte seg fri med å overlate skaldedrikken til Suttung. Historien fortsetter med at Odin ønsker å få tak i skaldedrikken, og han oppsøker Suttungs bror Bauge som etter en del viderverdigheter hjelper Odin inn til Suttungs datter Gunnlod som vokter diktermjøden. Historien ender med at Odin sover tre netter hos Gunnlod, drikker opp all mjøden i de tre karene og med nød og neppe kommer seg hjem til Valhall med Suttung i hælene.

## Referanser
Norman Robert Pogson

**Norman Robert Pogson** (født 23. mars 1829 i Nottingham, England, død 23. juni 1891 i Madras, India) var en britisk astronom. 

Pogson er blant annet kjent for sine oppdagelser av hele åtte asteroider. Den 23. mai 1856 oppdaget han 42 Isis, som ble oppkalt etter hans datter Isis Pogson. Den 15. april 1857 oppdaget han 43 Ariadne og 16. august samme år 46 Hestia. Den 17. april 1861 oppdaget han 67 Asia og den 2. mai 1864 80 Sappho. Den 16. mai 1866 oppdaget han 87 Sylvia, den 17. november 1868 107 Camilla og endelig 245 Vera den 6. februar 1885.

Asteroiden 1830 Pogson, såvel som krateret Pogson på månen, er oppkalt etter han.

## Referanser
Carolinaene

**Carolinaene** (engelsk: *The Carolinas*) er fellesbetegnelse for to delstater i USA, som heter henholdsvis Nord-Carolina og Sør-Carolina.
Las Vegas Strip

**Las Vegas Strip** (eller bare «**The Strip**») er et omtrent 6,8 km langt strekke av Las Vegas Boulevard i Clark County i den amerikanske delstaten Nevada. «The Strip» ligger like syd for bygrensen til Las Vegas, i forstedene Paradise og Winchester. 

Mange av verdens største hoteller og kasinoer ligger langs The Strip. Mange av hotellene har en svært overdådig og spesiell arkitektur, og sammen med fine restauranter og eksklusive kjøpesentre har disse gjort The Strip til en av USAs mest besøkte turistattraksjoner med omtrent 30 millioner besøkende (2008).

The Strip ble i 2000 utpekt til en All-American Road av det amerikanske transportdepartementet på grunn av dens historiske og kulturelle verdi.

## Avgrensing

«The Strip» er i snever forstand den delen av Las Vegas Boulevard som ligger mellom Sahara Avenue og Russel Road, et strekke som er omtrent 6,8 km. Begrepet brukes imidlertid også i utvidet forstand om alle hoteller, kasinoer, restauranter og lignende som ligger langs gaten eller i umiddelbar nærhet. For eksempel regnes vanligvis kasinohotellene Stratosphere og Mandalay Bay til The Strip, selv om disse ligger henholdsvis nord for Sahara Avenue og Russel Road.

Begreper som *Strip Area*, *Resort Corridor* eller *Resort District* brukes noen ganger hvis man skal omfatte alle steder som ligger inntil en kilometer eller to fra selve The Strip, slik som for eksempel Hard Rock Hotel & Casino.

McCarran internasjonale lufthavn ligger inntil østsiden av The Strip syd for Tropicana Avenue.

## Historie

The Strip-området fikk sine første kasinoer og hoteller på begynnelsen av 1940-tallet med byggingen av New Frontier og El Rancho. I 1946 kom Flamingo, og i 1950 Desert Inn. Frem til slutten av 1950-tallet var mye av kasino- og hotellutbyggingen langs The Strip finansiert av organisert kriminalitet, blant annet av den New York-baserte gangsteren Bugsy Siegel.

I 1959 ble det berømte «Welcome to Fabulous Las Vegas»-skiltet satt opp ved The Strip.

Ved inngangen til 1970-tallet ble det bygget ut flere *mega-resorts* langs The Strip, slik som International Hotel (senere kjent som LVH – Las Vegas Hotel and Casino) i 1969 og det opprinnelige MGM Grand Hotel and Casino (senere Bally's) i 1973. Sistnevnte hadde 2084 rom ved åpningen, og var da verdens største. MGM Grand var utsatt for en brann i 1980 der 85 gjester og ansatte døde, noe som første til endrede brann forskrifter for hoteller i hele verden.

Åpningen av The Mirage i 1989 satte en ny standard for hotellene langs The Strip, og i årene som fulgte ble flere megahoteller åpnet som (nye) MGM Grand i 1993 og New York-New York i 1997. Fra årene rundt årtusenskiftet har The Strip i stadig større grad blitt preget av luksushoteller som Bellagio, The Venetian og Wynn, mens eldre hoteller har blitt stengt eller revet. Nedslitte kasinoer som blant annet Bill's Gamblin' Hall and Saloon har blitt stengt for oppussing for senere å gjenoppstå som såkalte «boutique-hoteller».

## Hoteller langs The Strip



## Referanser
Henry W. Slocum

**Henry Warner Slocum** (født 24. september 1827 i Onondaga County i New York, død 14. april 1894 i Brooklyn i New York City) var Union general under den amerikanske borgerkrigen som senere tjenestegjorde i United States House of Representatives fra New York. Under krigen var han en av de yngste generalmajorene i hæren og utkjempet en rekke større slag i østlige krigsskueplassen og i Georgia og Carolinaene. Kontrovers oppsto utfra fra hans opptreden ved slaget ved Gettysburg, hvor han ble anklaget for ubesluttsomhet og et sendrektig forhånd til slagmarken som ga ham den nedsettende klengenavnet «Slow Come».

## Referanser


## Eksterne lenker
* 
* 
*  
*  Army of Georgia Historical Society
*
Jiang Tianyi

**Jiang Tianyi** (født 28. februar 1988 i Jinan i Shandong) er en hongkongkinesisk bordtennisspiller. Han representerte landet sitt under Sommer-OL 2012 i London, der han ble utslått i kvartfinalen. 

## Referanser


## Eksterne lenker
*
Paul Drinkhall

**Paul Drinkhall** (født 16. januar 1990) er en britisk bordtennisspiller. Han representerte landet sitt under Sommer-OL 2012 i London, der han ble utslått i tredje runde. 

Under Sommer-OL 2020 i Tokyo som ble arrangert i 2021, ble han utslått i tredje runde i singel. 

## Referanser


## Eksterne lenker
*
Aleksandr Sjibajev

**Aleksandr Igorevitsj Sjibajev**, russisk Александр Игоревич Шибаев (født 9. september 1990 i Jaroslavl) er en russisk bordtennisspiller. Han representerte landet sitt under Sommer-OL 2012 i London, der han ble utslått i tredje runde. 

## Referanser


## Eksterne lenker
*
Arthur Cook

**Arthur Edwin «Art» Cook** (født 19. mars 1928 i Washington, D.C., død 21. februar 2021) var en amerikansk skytter som deltok i de olympiske leker 1948 i London.
 
Cook ble olympisk mester i skyting under Sommer-OL 1948 i London. Han vant skytekonkurransen 50 meter rifle liggende med 599 poeng foran sin landsmann Walter Tomsen (599) og svenske Jonas Jonsson med 597 poeng.

## OL-medaljer
* 1948  London &ndash;  **Gull** i skyting, 50 meter rifle, liggende  USA

## Referanser


## Eksterne lenker
*
Kari Bjørke

**Kari Bjørke** (født 20. mai 1961 på Voss) er en norsk jurist og målkvinne. Bjørke er seniorrådgiver i Kunnskapsdepartementet.

Kari Bjørke er født på Voss i 1961, hun er barnebarn av Sp-politiker Karen Grønn-Hagen, niese av Sp-politiker Per N. Hagen og søster til bondelagsleder Nils T. Bjørke og forlegger Arnstein Bjørke.  

Hun gikk ut fra Voss Gymnas i 1980 og fullførte jusstudiene ved Universitetet i Bergen i 1987. Hun var deretter saksbehandler i Kommunal- og arbeidsdepartementet. I 1993 ble hun den første daglige leder i den nystartede Landssamanslutninga av nynorskkommunar, før hun etter fire år begynte i Nærings- og handelsdepartementet. Hun har også arbeidet i to år som nasjonal ekspert i Europakommisjonen i Brussel fra 2008. 

Hun var sekretær i Ivar Aasen-stiftelsen 1993-1997. Etter at stiftelsen skiftet navn til Nynorsk kultursentrum var hun styremedlem fra 1998 til 2006; de fire siste årene var hun styreleder. Hun var styremedlem i Litteraturselskapet Det Norske Samlaget fra 2006 til 2008, og styreleder fra 2010 til 2012. Hun var styreleder i det nynorske nettleksikonet Allkunne.no fra 2011 til 2012. Fra 2012 er hun styreleder i stiftelsen Det norske samlaget.  Bjørke ble tildelt Juristmållagets målpris i 2013.

Kari Bjørke er også styreleder i den veldedige stiftelsen Grønn-Hagen Bjørke Malawi Foundation opprettet av hennes onkel Ola Grønn-Hagen og hennes bror Arnstein. Stiftelsen driver hjelpearbeid i det afrikanske landet Malawi, og er blant annet støttet av Kavlifondet  og Norad. 

## Referanser


## Eksterne lenker
* Oversikt over Bjørkes verv hos PureHelp
Soumyajit Ghosh

**Soumyajit Ghosh** (født 10. mai 1993 i Siliguri) er en indisk bordtennisspiller. Han representerte landet sitt under Sommer-OL 2012 i London, der han ble utslått i andre runde. 

## Referanser


## Eksterne lenker
*
Walter Tomsen

**Walter Tomsen** (født 4. mars 1912 i Kyiv i Ukraina, død 30. desember 2000 i Southbury, Connecticut) var en amerikansk skytter som deltok i de olympiske leker 1948 i London.

Tomsen vant en olympisk sølvmedalje i skyting under Sommer-OL 1948 i London. Han kom på andreplass i skytekonkurransen 50 meter rifle liggende med 599 poeng bak sin landsmann Arthur Cook også med 599 poeng.

## OL-medaljer
* 1948  London &ndash;  Sølv i skyting, 50 meter rifle, liggende  USA

## Eksterne lenker
*
Saheed Idowu

**Saheed Idowu** (født 3. januar 1990) er en brazzavillekongolesisk bordtennisspiller. Han representerte landet sitt i Sommer-OL 2012 i London, der han ble utslått i den innledende runden. 

## Referanser


## Eksterne lenker
*
Jonas Jonsson

**Jonas Engelbrekt Jonsson** (født 27. oktober 1903 i Hanebo, død 12. januar 1996 i Norrköping) var en svensk skytter som deltok i de olympiske leker 1948 i London.

Jonsson vant en olympisk bronsemedalje i skyting under Sommer-OL 1948 i London. Han kom på tredjeplass i skytekonkurransen 50 meter rifle liggende med 597 poeng, bak de to amerikanerne Arthur Cook og Walter Tomsen begge med 599 poeng.

## OL-medaljer
* 1948  London &ndash;  Bronse i skyting, 50 meter rifle, liggende  Sverige

## Eksterne lenker
*
Marko Jevtović

**Marko Jevtović** (serbisk: Марко Јевтовић; født 5. januar 1987 i Beograd) er en serbisk bordtennisspiller. Han representerte landet sitt under Sommer-OL 2012 i London, der han ble utslått i første runde. 

## Referanser


## Eksterne lenker
*
Olav Starheim

**Olav Starheim** (født 17. juli 1939 i Molde, død 24. januar 2022 på Hamar) var en norsk maler. Han bodde på Espa i Stange kommune, sammen med keramikeren Yngvild Fagerheim.

Starheim var utdannet ved Statens kunstakademi (Oslo) under Aage Storstein og Reidar Aulie 1958-1962 og under Alexander Schultz 1965-1966, og ved Kunstakademiet i København 1963-1964 under Niels Lergaard. Han debuterte i Kunstnerforbundet i 1975 og hadde et viktig gjennombrudd i Oslo Kunstforening i 1986 med oljemalerier i storformat. Han hadde separatutstillinger ved blant annet Kunstnerforbundet, Kunstbanken Hedmark kunstnersenter, Oslo Kunstforening, og hadde flere offentlige utsmykkingsoppdrag. I flere år drev han sammen med Yngvild Fagerheim et privat galleri på Espa, der de arrangerte årlige utstillinger og åpne verksted.

I 2019 ble han tildelt Ulrik Hendriksens Ærespris for sitt bidrag til utformingen av norsk kunstpolitikk og som tillitsvalgt i diverse kunstnerorganisasjoner i mer enn 40 år.

Han mottok stipend fra Fondet for dansk-norsk samarbeid 1963; Hans Ødegaards legat 1964; Videreutdanningsstipend 1967; 3,%-fondets stipend 1976; Statens materialstipend 1978; Ruth og Alf Lundebys legat 1981; Statens 3-årige arbeidsstipend 1983–85; Studiereiser til Italia sommeren 1959 og februar 1964; Frankrike 1967. Starheim mottok Statens garantiinntekt for kunstnere.

Starheim var styremedlem i Unge Kunstneres Samfunn 1970–1972, styremedlem i Bildende Kunstneres 1976-1978, Landsforeningen Norske Malere, Bildende Kunstnere Hedmark, styremedlem Norske Billedkunstneres Fagorganisasjon.

## Referanser
 

## Eksterne lenker
* Yngvild Fagerheim og Olav Starheim stiller ut (Haugesamlingen, video 2006)
* Olav Starheim med utstilling i Kunstbanken (2018)
* Jobb for resten av livet  (Geir Vestad, Hamar Arbeiderblad 23. aug. 2018)
* Olav Starheim månedens kunstner i LNM (2019)
* Kraften ligger i maleriets uttrykk  (Dan Cato Røe Stangeavisa 18. aug. 2020)
* Olav (81) utvider jubiléet for Refling Hagen med en sesong til  (Geir Vestad  Hamar Arbeiderblad 19. aug. 2020)
*På felles grunn - et generasjonsmøte (Tommy Olsson, anmeldelse Klassekampen juni 2021)
*Olav Starheim (Kjell Nymoen Hamar Arbeiderblad 10. febr. 2022)
*Avstanden til kosmos er kortere enn du aner, Olav Starheim 1939-2022 (Tommy Olsson Klassekampen fred. 4. febr. 2022)
Hennigsdorf stasjon

**Hennigsdorf stasjon** er en jernbanestasjon i byen Hennigsdorf i Brandenburg i Tyskland. 

Da Berlinmuren ble opprettet 13. august 1961 ble Hennigsdorf endestasjon på DDRs side av muren. Stasjonen har fremdeles ikke gjennomgående trafikk, den betjener regional- og godstrafikk mot nord, og siden 1998 S-Bahn mot syd.
Margaretha Sigfridsson

**Margaretha Sigfridsson** (født 28. januar 1976 i Härjedalen) er en svensk curlingspiller fra Sundsvall. Hun var skip på Sveriges curlinglandslag da de tok sølv under vinter-OL i 2014.

## Referanser


## Eksterne lenker
*
Anna Tikhomirova

**Anna Tikhomirova** (russisk: Анна Валерьевна Тихомирова; født 4. desember 1984 i Samara) er en russisk bordtennisspiller. Hun representerte landet sitt under Sommer-OL 2012 i London, der hun ble utslått i tredje runde. 

## Referanser


## Eksterne lenker
*
Chen Szu-yu

**Chen Szu-Yu** (født 1993) er en taiwansk bordtennisspiller. Hun representerte Kinesisk Taipei under Sommer-OL 2012 i London, der hun ble utslått i tredje runde. 

Under Sommer-OL 2020 i Tokyo som ble arrangert i 2021, ble hun utslått i fjerde runde i singel. 

## Referanser


## Eksterne lenker
*
Geordie Shore

***Geordie Shore*** er en britisk dokusåpe som har gått på MTV siden 2011. Serien handler om åtte mennesker som kommer fra Newcastle i England. Serien er filmet inn i Newcastle, Mexico, Tyskland, Bulgaria og de franske alper. Den regnes som den britiske versjonen av amerikanske *[[Jersey Shore (TV-serie)|Jersey Shore]]*. 

Menneskene i serien: Gary Beadle (AKA Gaz), Charlotte Letitia Crosby, Holly Hagan, Vicky Pattison, Scott Timlin, James Tindale, Marnie Simpson, Sophie Kasaei, Greg Lake (Sesong 1), Jay Gardner (Sesong 1–3, 6, 7) Rebecca Walker (Sesong 2–3) Ricci Guarnaccio (Sesong 2–5) Daniel Thomas-Tuck (Sesong 4–5).

## Referanser
Isis Pogson

**Elizabeth Isis Pogson** (født 28. september 1852 i Oxford, død 14. mai 1945 i Croydon i London) var en engelsk astronom og meteorolog. Hun var datter av den britiske astronomen Norman Robert Pogson i hans første ektekap med Elizabeth Jane Ambrose (d. 1869). Hun ble trolig oppkalt etter Isis, som er den delen av Themsen som renner gjennom Oxford.

Asteroiden 42 Isis, som ble oppdaget av faren 23. mai 1856, er oppkalt etter henne.

## Referanser
Philip Sheridan

**Philip Henry Sheridan** (1831–1888) var en amerikansk offiser i U.S. Army og general i Union Army under den amerikanske borgerkrigen.

Hans karriere var bemerket med hans raske forfremmelse til Generalmajor og hans nære tilknytning til Generalløytnant Ulysses S. Grant, som overførte Sheridan fra kommandoen over en infanteridivisjon i Den vestlige krigsskueplassen for å lede Kavalerikorpset til Army of the Potomac i øst. I 1864 nedkjempet han Confederate States Army-styrken i Shenandoah Valley og hans forintelse av den økonomiske infrastrukturen i dalen, kalt «Brenningen» av motstanden, var første gang som brent jords taktikk i krigen. I 1865 forfulgte hans kavaleri general Robert E. Lee og var instrumental i å tvinge til hans overgivelse ved Appomattox.

## Referanser




## Eksterne lenker
* 
* 
*